stanford-oval/wikipedia huggingface dataset:
Teppo Haapasalo

| Teppo Haapasalo> Henkilötiedot |
| --- | --- |
Syntynyt: 27. tammikuuta 1968 Jyväskylä
Kansalaisuus:  Suomi
Ammatti:  Muusikko, graafinen suunnittelija, televisiotuottaja
Muut tiedot
Tyyli:  Heavy metal, progressivinen rock, vaihtoehto rock
Järjestö:  Death Is Liberty, Estado Novo
Teppo Juhani Haapasalo (s. 27. tammikuuta 1968 Jyväskylä) on jyväskyläläinen muusikko, graafinen suunnittelija ja televisiotuottaja. Haapasalo soittaa yhtyeissä Death Is Liberty (kitara ja laulu) ja Estado Novo (laulu). Lisäksi Haapasalo tuottaa elektronista musiikkia nimellä Haapasalo. Haapasalo on soittanut myös yhtyeissä Purity, Timo Rautiainen & Trio Niskalaukaus, Penis Surprise, Chorea ja Vapaavarsi Franklin.[lähde? ]
Haapasalo on koulutukseltaan televisiotuottaja. Lisäksi Haapasalo on tuottaja Concorde Music Company levy-yhtiössä, jossa mukana ovat myös tuottajat Hiili Hiilesmaa ja Jaakko Tarvainen.[lähde? ]
Timo Rautiainen & Trio Niskalaukaus
| --- | --- |
Albumit:   Lopunajan merkit  Itku pitkästä ilosta  Rajaportti  Kylmä tila  Lauluja Suomesta  In frostigen Tälern  Hartes Land 
EP:t:   Hävetkää!  Kuilun partaalla (EP)  Tiernapojat (EP) 
Kokoelmat:   Tilinteon hetki 
DVD:t:   DVD (Timo Rautiainen & Trio Niskalaukaus)  Perunkirjoitus (DVD) 
Kirjat:   Trio Niskalaukaus 
Muuta:  Diskografia
Timor

Timor
| --- | --- |
Sijainti:  9°14′S, 124°56′E Indonesia, Itä-Timor
Saariryhmä:  Pienet Sundasaaret
Vesialue:  Timorinmeri 
Korkeimmat kohdat:  Tatamailau, 2 963  m 
Pinta-ala:  30 777 km²
| --- | --- |
Asukasluku:  3 000 000
Suurin kaupunki:  Kupang
Kieli:  timor, tetum, indonesian kieli, portugali
muokkaa - muokkaa wikitekstiä - muokkaa Wikidataa
Timor on Pieniin Sundasaariin kuuluva saari, joka jakautuu itsenäiseen Itä-Timoriin ja Indonesialle kuuluvaan Länsi-Timoriin. Saaren eteläpuolella on Timorinmeri. Saaren pinta-ala on 30 777 km².
Jo siirtomaakaudella saari oli jaettu hollantilaisten hallinnoimaan länsiosaan ja portugalilaisten hallinnoimaan itäosaan. Hollannin hallitsema osa liitettiin Indonesiaan vuonna 1949, mutta itäosa säilyi Portugalilla vuoteen 1975 saakka, jolloin Indonesia miehitti sen. Japanilaiset miehittivät saarta vuosina 1942–1945. Itä-Timor itsenäistyi pitkän sodan jälkeen vuonna 2002.
Timorlaiset ovat sekoitus papualaisia ja malajilaisia kansoja, mistä syystä saarella puhutaan useita sekä austro­nesia­laisia että papualaisia kieliä. Merkittävimmät paikalliskielet ovat timor (tunnetaan myös nimellä uab meto) ja tetum. Muita austro­nesia­laisia kieliä ovat kawaimina, galoli, idalaka, mambai, kemak, tokodede ja dawan-baikenu. Papualaista alkuperää ovat fataluku, maklere, makasae ja bunak. Saaren itäosissa puhutaan myös portugalia.
Pleistoseenikaudella Timorilla on elänyt muun muassa komodonvaraanin tapaisia jättiläisvaraaneja sekä norsunkaltaisia stegodontteja. Naapurisaari Sumban tapaan Timor on muita Pieniä Sundasaaria vanhempi eikä siellä ole tulivuoritoimintaa. Saaren korkein huippu on 2 963 metrin korkuinen Ramelau.
Tommi Vasankari

Tommi Vasankari on suomalainen lääkäri, joka työskentelee UKK-instituutin johtajana.
Vasankari on koulutukseltaan lääketieteen tohtori. Hän on liikuntafysiologian dosentti Turun yliopistossa ja toimii Maailman terveysjärjestön HEPA Europe -verkoston hallituksen puheenjohtajana. Vasankari aloitti UKK-instituutin johtajana joulukuussa 2007. Hän on työskennellyt myös Suomen urheiluopiston lääkäriaseman johtajana Vierumäellä, Suomen Olympiakomitean ylilääkärinä ja terveysliikunnan professorina Turun yliopistossa. Tutkimustyössään Vasankari on keskittynyt liikunnan ja ravitsemuksen terveysvaikutusten selvittämiseen sekä uusien sydän- ja verisuonitautien riskitekijöihin.
Together With Me

| Together With Me> อกหักมารักกับผม |
| --- | --- |
Tyyli:  draama, komedia
Kestoaika:  50 minuuttia
Pääosissa:  Max Nattapol, Tul Pakorn, Maengmum Pimnitchakun Bumrungkit, Aim Satida
Alkuperämaa:  Thaimaa
Alkuperäiskieli:  thai
Esitetty:  24. elokuuta 2017 – 5. lokakuuta 2017
Jaksoja:  13
Ikäraja:  18+
Tuotanto
Tuotantoyhtiö(t):  TV Thunder
Edeltäjä:  Bad Romance
Seuraaja:  Together With Me: The Next Chapter
Aiheesta muualla
IMDb
Together With Me: The Series (thaiksi: อกหักมารักกับผม) on vuonna 2017 LINE TV:llä esitetty thaimaalainen televisiosarja, joka toimii esiosana sarjalle Bad Romance. Sarja keskittyy Korn- ja Knock-nimisiin hahmoihin, ja siihen, miten pari tapasi. Sarja sisältää yhteensä 13 jaksoa, joiden keskimääräinen kesto on 50 minuuttia.
Sarja sai syksyllä 2018 jatko-osan Together With Me: The Next Chapter, joka seuraa Korn & Knockin suhdetta Bad Romance -sarjan jälkeen.
Juoni

Eräänä päivänä Amphawassa nuori insinööriopiskelija Knock herää järkytykseen: hän on alasti lapsuudenystävänsä Kornin vieressä juomisen ja hormonien vuoksi. Korn ja Knock sopivat pitävänsä tapahtuneen salassa, sillä Knockilla on tyttöystävä.
Juoni > Näyttelijät

| 0 | 1 | 2 |
| --- | --- | --- |
|  Tul Pakorn Thanasrivanitchai  | … |  Knock   |
|  Max Nattapol Diloknawarit  | … |  Korn   |
|  Maengmum Pimnitchakun Bumrungkit  | … |  Yihwa   |
|  Tomo Visava Thaiyanont  | … |  Cho   |
|  Aim Satida Pinsinchai  | … |  Plern Pleng   |
|  Tantimaporn Supawit  | … |  Farm   |
|  Apiwit Porsche   | … |  Bright   |
|  Tripobphoom Suthaphong  | … |  Mew   |
|  Tem Khamphee Noomnoi  | … |  Phubet   |
|  Thitichaya Chiwpreecha  | … |  Fai   |
|  Janistar Phomphadungcheep Ken  | … |  Prae   |
|  Mai Sukonthawa  | … |  Kavitra   |
Aiheesta muualla

Together With Me Facebookissa
Together With Me Internet Movie Databasessa (englanniksi)
Trondenes fort

Trondenes fort on linnoitus Harstadin pohjoispuolella Norjassa. Saksa rakensi sen osaksi Atlantin vallia 1943 miehittäessään Norjaa. Siellä on Norjan laivaston tukikohta.
Saksalainen laivastokanuuna 40,6 cm Schnelladekanone C/34 (Adolfkanone) Trondenesissa
Se on nykyisin Norjan puolustusvoimien käytössä harjoitusalueena.
Thomas Rudner

| Thomas Rudner> Euroopan parlamentin jäsen |
| --- | --- |
 3.7.2023–  
Ryhmä:  S&D-ryhmä
Henkilötiedot
Syntynyt: 11. syyskuuta 1961 (ikä 63) Schwäbisch Gmünd, Länsi-Saksa
Kansalaisuus:  saksalainen
Tiedot
Puolue:  Saksan sosiaalidemokraattinen puolue
Thomas Rudner (s. 11. syyskuuta 1961 Schwäbisch Gmünd, Länsi-Saksa) on saksalainen poliitikko. Rudner edustaa sosiaalidemokraattista puoluetta. Rudner on toiminut Euroopan parlamentin jäsenenä heinäkuusta 2023 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Thomas Rudner Euroopan parlamentin jäsenet. Euroopan parlamentti.
Thomas Rådström

| Thomas Rådström |
| --- | --- |
 Thomas Rådström 2002
Henkilötiedot
Syntynyt: 22. tammikuuta 1966 (ikä 58) Vännäs, Ruotsi
Kansalaisuus:   Ruotsi
WRC-ura
Aktiivivuodet:  1989-2002, 2006
Kartanlukija(t):   Denis Giraudet  Lars Bäckman  Fred Gallagher
Entiset tallit:  Toyota Ford Mitsubishi Citroën
Kilpailuja:  39
Maailmanmestaruuksia:  0
Voittoja:  0
Palkintosijoja:  4
Erikoiskoevoittoja:  26
MM-pisteitä:  56
Ensimmäinen kilpailu:  Ruotsin ralli 1989
Viimeinen kilpailu:  Ruotsin ralli 2006
Aiheesta muualla
www.thomasradstrom.com
Thomas "Rådis" Rådström (s. 22. tammikuuta 1966 Vannas) on ruotsalainen entinen rallikuljettaja.
Ura

Rådström ajoi aktiiviurallaan muun muassa Fordin (1999), Mitsubishin (2001) ja Citroenin (2001-2002) tehdastalleissa.
Rådström ajoi MM-tasolla neljästi palkintokorokkeelle; kolmesti kotikilpailussaan Ruotsin rallissa, sekä vuoden 2002 Safari-rallissa.
Rådström aloitti ralliuransa Audin ratissa, mutta hyvin nopeasti Rådström siirtyi Toyotan rattiin, ja kilpaili pääosin Ruotsissa ja Suomessa. Hän voitti Ruotsin rallin vuonna 1994, jolloin kilpailu ei kuulunut MM-sarjaan. Rådströmin nousu alkoi vuonna 1996, jolloin hän sijoittui Suomen ja Ruotsin MM-ralleissa kuudenneksi. Rådström sai kaudelle 1998 uuden Toyota Corolla WRC:n käyttöönsä, ja kiersi WRC-osakilpailuja ympäri maailmaa sateliittitalli Grifonen ja Toyota Team Swedenin ajattamana, ja saalisti yhden MM-pisteen Suomen MM-rallista.
Kaudelle 1999 Rådström sai Fordin tehdassopimuksen, mutta Rådström saavutti kahdeksassa MM-rallissa vain kuusi MM-pistettä, ja Rådström ei saanut tallipaikkaa kaudelle 2000.
Rådström ajoi kaudella 2000 vain kaksi MM-rallia, mutta hän onnistui voittamaan ensimmäisenä ulkomaalaisena Tunturirallin talvella 2000.
Kaudella 2001 Rådström ajoi kolme MM-rallia, ja onnistui sijoittumaan Ruotsin MM-rallissa hienosti toiseksi Mitsubishilla.
Kaudelle 2002 Rådström sai Citroenin tehdassopimuksen, ja hän ajoi seitsemässä MM-rallissa, joista yhdessä rallissa pääsi pisteille, ollen Safari-rallissa kolmas. Kuitenkaan palkintopallipaikka, ja kansainvälisen tason Mänttä-rallin voitto ei auttanut Rådströmiä, ja hän ei saanut tallipaikkaa enää kaudelle 2003.
Sen jälkeen Rådström on ajellut pääasiassa Ruotsin kansallisia ralleja, ja hän onnistui voittamaan 2004 Ruotsin mestaruuden ajettuaan kolmessa osakilpailussa voittoon.
Rådström ajoi vielä vuonna 2006 Subarulla Ruotsin MM-rallin, ja Rådis pääsikin pisteille ollen yleiskilpailun viides.
Rådström ajoi myös Ruotsin rallicross-sarjassa. Hän lopetti vuonna 2007 rahoitusvaikeuksien vuoksi.
Tiuhti ja Viuhti

| Tiuhti ja Viuhti |
| --- | --- |
 Viuhti ja Tiuhti Tove Janssonin piirtäminä kirjassa Taikurin hattu.
Luoja(t):  Tove Jansson
Näyttelijä(t):  Tiuhti Marja Packalén (1991–1997) Pauliina Holmqvist (2007) Johanna Viksten (2007–2008) Ella Pyhältö (2017) Anna Puu (2020) Viuhti Leena Uotila (1991–1997) Pauliina Holmqvist (2007) Vuokko Hovatta (2007–2008) Katja Aakkula (2017) Paula Vesala (2020)
Ensi- esiintyminen:  Maailmanloppu tulee! -sarjakuva (1947–1948) Taikurin hattu (1948)
Henkilötiedot
Luonteenpiirteet:  aktiivisia, arkoja, vikkeliä
Suhteet
Tutut:  Muumipeikko, Muumipappa, Muumimamma, Nipsu, Niiskuneiti, Niisku, Nuuskamuikkunen, Pikku Myy, Hemuli, Mörkö, Taikuri, Aliisa
Infobox OKNimi-testi OK: 
Tiuhti ja Viuhti (ruots. Tofslan och Vifslan) ovat Tove Janssonin Muumi-teoksissa esiintyvä kaksikko. He ovat arkoja ja pieniä olentoja, jotka eivät luota aluksi keneenkään, eivätkä mielellään paljasta salaisuuksiaan muille. Tiuhti ja Viuhti ovat keskenään lähes samannäköisiä, mutta heidät erottaa siitä, että Tiuhtilla on aina päässään punainen piippalakki.
Tiuhti ja Viuhti puhuvat merkillisesti, sillä he lisäävät lähes jokaisen sanan loppuun ti-tavun (ruotsinkielisessä alkuteoksessa sla-tavun). Sarjakuvatarinassa Maailmanloppu tulee! tämä selitetään sillä, että he puhuvat ulkomaan kieltä. Pääsääntöisesti muut hahmot eivät ymmärrä Tiuhtin ja Viuhtin puhetta, vaikka lukija pystyy ymmärtämään sitä.
Tiuhti ja Viuhti Tove Janssonin tuotannossa

Muumikirjoissa Tiuhti ja Viuhti tavataan ensi kerran teoksessa Taikurin hattu (1948). Heidän aivan ensimmäinen esiintymisensä oli kuitenkin Tove Janssonin Ny Tid -lehteen vuosina 1947–1948 piirtämässä sarjakuvassa Jorden går under! (suomennettu nimellä Maailmanloppu tulee! vuonna 2007), joka perustuu aiempaan Muumipeikko ja pyrstötähti -kirjaan. Jansson piirsi sarjakuvaa samaan aikaan kun hän kirjoitti Taikurin hattua. Tiuhti ja Viuhti nähtiin ensi kerran 5. joulukuuta 1947 ilmestyneessä stripissä, jossa he kömpivät yllättäen esiin perhosia keräävän hemulin lasipurkista. Toisin kuin muumikirjoissa, tässä sarjakuvassa Tiuhti ja Viuhti kiroilevat. Lisäksi sarjakuvassa Niiskuneiti ymmärtää heidän puhettaan, sillä ”hänellä oli naisen vaisto”.
Kirjassa Taikurin hattu Tiuhti ja Viuhti tulevat Muumilaaksoon paetessaan Mörköä. He kantavat mukanaan suurta matkalaukkua, jossa he piilottelevat Mörön himoitsemaa kuningasrubiinia. Tässä kirjassa vain Hemuli osaa puhua heidän kanssaan. Tove Janssonin teoksista Tiuhti ja Viuhti nähdään myöhemmin vielä kuvakirjassa Vaarallinen matka, jossa heidät on kuvattu hieman eri näköisiksi kuin aiemmin.
Tiuhti ja Viuhti perustuvat osin Tove Janssoniin ja Vivica Bandleriin, johon Janssonilla oli lyhyt suhde vuonna 1947. Hahmojen nimet olivat alkujaan salanimiä, joita Jansson oli käyttänyt kirjeissään (Tofslan = Tove, Vifslan = Vivica). Tove Janssonin elämäkerturi Boel Westin on tulkinnut, että Tiuhtin ja Viuhtin salaisuus (matkalaukun kätketty sisältö) kuvaa vertauskuvallisesti Janssonin ja Bandlerin salattua suhdetta.
Tiuhti ja Viuhti muualla

Muumilaakson tarinoita -sarjassa Tiuhti ja Viuhti esiintyvät jaksoissa ”Pikkuruiset vieraat” (osa 6), ”Matkalaukku” (osa 7), ”Taikurin taika” (osa 8) ja ”Ihana lahja” (osa 72), joista kaikki paitsi viimeinen perustuvat Taikurin hattu -kirjaan. Sarjan suomenkielisessä versiossa Tiuhti ja Viuhti puhuvat normaalisti, mutta ruotsinkielisessä versiossa he puhuvat sla-kieltä. Sarjassa hahmojen suomenkielisinä ääninä ovat Yleisradion dubbauksessa Marja Packalén (Tiuhti) ja Leena Uotila (Viuhti). MTV:n dubbauksessa hahmojen ääninä ovat Ella Pyhältö (Tiuhti) ja Katja Aakkula (Viuhti). Muumilaakso -sarjassa ääninä ovat Anna Puu (Tiuhti) ja Paula Vesala (Viuhti)
Tiuhti ja Viuhti esiintyvät myös tietokonepelissä Muumit ja Taikurin hattu, jossa he puhuvat samoin kuin kirjoissa.
Tiuhtin ja Viuhtin suomenkieliset ääninäyttelijät

| Vuosi | Sarja / Peli | Näyttelijä |
| --- | --- | --- |
| 1991–1994 | Muumilaakson tarinoita | Marja Packalén (Tiuhti) Leena Uotila (Viuhti) |
| 1997 | Muumit ja Taikurin hattu | Marja Packalén (Tiuhti) Leena Uotila (Viuhti) |
| 2007 | Muumit ja suuri syysjuhla | Pauliina Holmqvist (molemmat) |
| 2007–2008 | Muumien maailma | Johanna Viksten (Tiuhti) Vuokko Hovatta (Viuhti) |
| 2017 | Muumilaakson tarinoita | Ella Pyhältö (Tiuhti) Katja Aakkula (Viuhti) |
| 2020 | Muumilaakso | Anna Puu (Tiuhti) Paula Vesala (Viuhti) |
Tiuhti ja Viuhti Muumilaakson tarinoita -animaatiosarjan jaksossa Matkalaukku
Alfred Jodl

| Alfred Jodl |
| --- | --- |
 Alfred Jodl
Henkilötiedot
Syntynyt: 10. toukokuuta 1890  Würzburg, Saksa
Kuollut: 16. lokakuuta 1946 (56 vuotta)  Nürnberg, Yhdysvaltain vyöhyke, Saksa
Sotilashenkilö
Palvelusmaa(t):   Saksan keisarikunta  Weimarin tasavalta  Natsi-Saksa
Palvelusvuodet:  1910–1945
Taistelut ja sodat:  Ensimmäinen maailmansota  Toinen maailmansota
Sotilasarvo:  Kenraalieversti
 Nimikirjoitus
Alfred Josef Ferdinand Jodl (10. toukokuuta 1890 Würzburg – 16. lokakuuta 1946 Nürnberg) oli saksalainen kenraalieversti toisessa maailmansodassa. Jodl toimi Wehrmachtin pääesikunnan eli OKW:n operaatiopäällikkönä ja Wilhelm Keitelin sijaisena. Jodl tapasi Adolf Hitlerin jo vuonna 1923 ja kuului myöhemmin tämän tärkeimpiin sotilasneuvonantajiin.
Ensimmäinen maailmansota

Jodl opiskeli Münchenin kadettikoulussa, josta hän valmistui 1910, ja liittyi armeijaan tykistöupseerina. Ensimmäisen maailmansodan aikana hän toimi tykistöpatteriupseerina ja palveli länsirintamalla 1914–1916 haavoittuen kahdesti. Vuonna 1917 hän palveli lyhyen ajan itärintamalla kunnes palasi länteen esikuntaupseeriksi. Sodan jälkeen Jodl pysyi asevoimissa liittymällä Versailles’n rauhansopimuksella rajoitettuun Reichswehriin.
Hitlerin esikunnassa

Vuonna 1935 Jodl ylennettiin kenraalimajuriksi. Anschlussin jälkeen 1938 Jodl komennettiin Wieniin 44. tykistörykmentin komentajaksi. Samana vuonna Jodlista tuli pääesikunnan eli OKW:n operatiivisen osaston päällikkö ja sodan aikana johtoesikunnanpäällikkö. Jodlin tehtäviä oli pitää Hitler sotilaallisen tilanteen tasalla. Hän neuvotteli päivittäin Hitlerin kanssa ja muunsi tämän suunnitelman konkreettisiksi strategioiksi. Hänestä tuli kansallissosialistisen puolueen kannattaja.[lähde? ] Hitler ylensi Alfred Jodlin kenraalieverstiksi vuonna 1944.
Oikeudenkäynti

Kenraalieversti Alfred Jodl allekirjoitti 7. toukokuuta 1945 Saksan ehdottoman antautumisen liittoutuneille. Jodl pidätettiin ja häntä syytettiin Nürnbergin oikeudenkäynnissä salaliitosta tarkoituksena tehdä rikoksia rauhaa vastaan, hyökkäyssodan suunnittelusta, käynnistämisestä ja käymisestä, sekä sotarikoksista ja rikoksista ihmisyyttä vastaan. Hyvin merkityksellinen todiste häntä vastaan oli Hitlerin kansainvälisen oikeuden vastaisen Kommando-käskyn kumoamatta jättäminen. Käsky määräsi kaikki Saksan alueella tavatut kommandot – ilman sotilaspukua tavatut vihollissotilaat ja vakoojat – teloitettavaksi siinäkin tapauksessa että nämä antautuisivat.
Kuolema ja syyttömäksi julistaminen

Alfred Jodl todettiin syylliseksi kaikkiin neljään syytekohtaan ja tuomittiin kuolemaan. Hänen pyyntöään saada kuolla ampumalla ei otettu huomioon, vaan hänet hirtettiin 16. lokakuuta 1946. Jodl pyysi ja sai viimeiseksi asukseen saksalaisen jalkaväkisotilaan puvun ja saappaat. Viime töikseen hän itse äärimmäisen pikkutarkasti silitti pukunsa, kiillotti saappaansa ja siivosi vankisellinsä. Jodl käveli sotilaallisesti marssien viimeisen matkansa hirttolavalle. Ennen kuolemantuomion täytäntöönpanoa hän lausui viimeisiksi sanoikseen: ”Ich grüße Dich, mein ewiges Deutschland” (”Tervehdin sinua, ikuinen Saksani”).
28. helmikuuta 1953 müncheniläinen tuomioistuin kumosi Jodlin kuolemantuomion julistaen hänet syyttömäksi rikoksiin ihmiskuntaa vastaan. Hänen omaisuutensa, joka oli takavarikoitu vuonna 1945, palautettiin hänen leskelleen Luise Jodlille.
Aiheesta muualla

Venäjän federaation valtionarkiston kuva: Alfred Jodl teloituksen jälkeen
Wikimedia Commonsissa on kuvia tai muita tiedostoja aiheesta .
Alfred Jodl allekirjoittaa antautumisasiakirjan 7. toukokuuta 1945.
Topi Ruotsalainen

Topi Ruotsalainen (s. 20. marraskuuta 1979 Kuopio) on suomalainen taidemaalari. Hänet tunnetaan erityisesti taidokkaana ihmisten kuvaajana, ja hänen teostensa aiheena on useimmiten ihmisryhmät. Koulutukseltaan Ruotsalainen on sekä taiteen maisteri Taideteollisesta korkeakoulusta (2005) että kuvataiteiden maisteri Kuvataideakatemiasta (2008).
Näyttelyitä Ruotsalainen on pitänyt muun muassa Mäntyharjun Taidekeskus Salmelassa (2007,2008), Galleria Heinossa (2010,2013,2016), Heinolan Taidekeskus Ihanassa (2006), Helsingin Galleria Katariinassa (2007) sekä Galerie Oljemarkissa (2005). Ulkomailla hänen töitään on ollut esillä muun muassa Lontoon Royal Academy Schools galleriassa (2007) sekä New Yorkin Trygve Lie Galleryssa (2006).
Topi Ruotsalainen on valittu vuonna 2008 Taidekeskus Salmelan vuoden nuoreksi taiteilijaksi, ja hänen töitään on oli myös esillä Salmelan vuoden 2008 kesänäyttelyssä. Topi Ruotsalainen on Helsingin taiteilijaseuran jäsen sekä Taidemaalariliiton jäsen.
Taidemaalauksen ohessa Topi Ruotsalainen soittaa ja laulaa Mount Fool -nimisessä roots-yhtyeessä.
Aiheesta muualla

Topi Ruotsalaisen kotisivut
Mount Fool -yhtyeen kotisivut
Savon Sanomat 24.3.2014
Thomas Röhler

| Thomas Röhler |
| --- | --- |
 Thomas Röhler vuonna 2017.
Henkilötiedot
Syntynyt: 30. syyskuuta 1991 (ikä 33) Jena, Saksa
Yleisurheilija
Pituus:  192  cm
Paino:  92 kg
Laji:  keihäänheitto
Seura:  LC Jena
Valmentaja:  Harro Schwuchow
Ennätykset:  93,90 (Doha 2017)
Uran alku:  2010
Timanttiliiga
Kaudet:  2013–
Paras sijoitus kokonaispisteissä:  1 (2014)
Voitot:  10
 Tietolaatikko päivitetty 7. lokakuuta 2018 
Aiheesta muualla
www.thomas-roehler.de
Timanttiliiga
| Mitalit> Maa:   Saksa.Miesten yleisurheilu. Olympialaiset  | Mitalit> Maa:   Saksa.Miesten yleisurheilu. Olympialaiset  | Mitalit> Maa:   Saksa.Miesten yleisurheilu. Olympialaiset  | Maa:   Saksa> Miesten yleisurheilu. |
| --- | --- | --- | --- |
|  Kultaa | Rio de Janeiro 2016 | keihäänheitto |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | keihäänheitto |  |
Thomas Röhler (s. 30. syyskuuta 1991 Jena, Saksa) on saksalainen keihäänheittäjä, olympiavoittaja ja Euroopan-mestari. Hänen ennätyksensä on toukokuussa 2017 heitetty 93,90 metriä.
Röhler karsiutui loppukilpailusta Helsingin EM-kilpailuissa 2012. Vuoden 2013 alle 23-vuotiaiden EM-kisoissa Tampereella hän sijoittui kolmanneksi. Vuoden 2013 MM-kisoissa Moskovassa Röhler jäi alkukarsintaan. Zürichin EM-kilpailuissa 2014 hän sijoittui 12:nneksi. Vuoden 2015 MM-kisoissa Pekingissä Röhler oli neljäs sijoituttuaan Tero Pitkämäen (3.) ja Antti Ruuskasen (5.) väliin tuloksella 87,41. Amsterdamin EM-kilpailuissa 2016 hän sijoittui viidenneksi.
Röhler voitti Rio de Janeiron olympialaisissa 2016 kultaa viidennen kierroksen heitollaan 90,30. Lontoon MM-kilpailuissa 2017 hän sijoittui neljänneksi tuloksella 88,26. Berliinin EM-kisoissa 2018 hän voitti kultaa tuloksella 89,47 metriä. Hän karsiutui loppukilpailusta Dohan MM-kilpailuissa 2019 ja Münchenin EM-kilpailuissa 2022.
Röhler ylitti 80 metrin rajan ensimmäisen kerran vuonna 2012 ja 90 metrin rajan ensimmäisen kerran vuonna 2016 Turun Paavo Nurmi Gamesissa. Hän heitti tuolloin kahdesti yli 91 metriä (91,28 ja 91,04) ollen viidestoista 90 metrin ylittäjä nykykeihäällä ja Jan Železnýn jälkeen toinen joka heittää samassa kilpailussa kahdesti yli 91 metriä.
Dohassa järjestetyssä Timanttiliigan osakilpailussa 5. toukokuuta 2017 Röhler heitti uudeksi Saksan ennätykseksi 93,90 metriä, ja hän nousi tuloksen myötä maailman kaikkien aikojen listalla toiseksi Jan Železnýn jälkeen.
Röhler on Saksan mestari vuosilta 2012–2016.
Tilastoja

| --- | --- |
 Parhaat tulokset 10 parhaan tuloksen keskiarvo 90,84 93,90 (1) Doha 5.5.2017  91,78 (1) Doha 4.5.2018  91,53 (1) Ostrava 28.6.2017  91,28 (1) Turku 29.6.2016  90,75 (1) Dessau 8.6.2018  90,30 (1) Rio de Janeiro 20.8.2016  90,06 (1) Rooma 8.6.2017  89,88 (1) Eugene 25.5.2018  89,47 (1) Berliini 9.8.2018  89,45 (2) Luzern 11.7.2017 :  Kausien parhaat 2010 76,37 Ulm 8.8.  2011 78,20 Ostrava 16.7.  2012 80,79 St. Wendel 10.6.  2013 83,95 Dessau 31.5.  2014 87,63 Zürich 28.8.  2015 89,27 Kuortane 8.8.  2016 91,28 Turku 29.6.  2017 93,90 Doha 5.5.  2018 91,78 Doha 4.5.  2019 86,99 Dessau 14.6.  2020 -  2021 -  2022 72,51 Doha 13.5.  2023 78,23 Dessau 17.6. 
Käännös suomeksi
Tobias Haug

Tobias Haug
Tobias Haug (s. 25. kesäkuuta 1993) on saksalainen uransa lopettanut yhdistetyn hiihtäjä. Haug osallistui ensimmäiseen kilpailuunsa maailmancupissa tammikuussa 2013 Klingenthalissa. Hänen paras saavutuksensa maailmancupissa on neljästoista sija normaalimäen sprinttikilpailussa Seefeldissä tammikuussa 2014. Haugin pituus on 176 senttimetriä ja paino 62 kiloa.[lähde? ] Hänen valmentajanaan toimi Klaus Edelmann.
Joulukuussa 2017 Haug ilmoitti lopettavansa aktiiviuransa yhdistetyssä.
Trond Iversen

| Trond Iversen |
| --- | --- |
 Iversen Tukholmassa vuonna 2007
Henkilötiedot
Syntynyt: 22. maaliskuuta 1976 (ikä 48) Drammen, Norja
Uran tiedot
Seura:  Mjøndalen IF
Laji:  maastohiihto 
Maailmancup
Kaudet:  2000–2009
Voitot:  2
Palkintokorokkeella:  7
Trond Iversen (s. 22. maaliskuuta 1976 Drammen) on norjalainen entinen maastohiihtäjä, joka oli erikoistunut sprinttihiihtoon.
Iversenin ensimmäiset arvokilpailut olivat Salt Lake Cityn olympialaiset 2002, jossa hän sijoittui vapaan tyylin sprintissä kuudenneksi. Oberstdorfin MM-kilpailuissa 2005 hän oli yhdeksäs perinteisen sprintissä. Torinon olympialaisissa 2006 hän oli vapaan sprintissä seitsemästoista.
Iversen voitti maailmancupissa kaksi kilpailua, molemmat sprinteissä. Hän voitti Göteborgissa 2005 ja Val di Fiemmessä 2002. Lisäksi hän voitti Düsseldorfissa 2005 Johan Kjølstadin kanssa sprinttiviestikilpailun. Palkintokorokkeelle hän ylsi henkilökohtaisissa kilpailuissa seitsemän kertaa. Hän voitti kaudella 2001–2002 sprintin maailmancupin ja oli kaudella 2006–2007 toinen ja 2004–2005 kolmas. Kokonaiskisassa hän sijoittui parhaiten kaudella 2001–2002: kahdenneksitoista.
Tensorisuoritin

Tensorisuoritin (engl. Tensor Processing Unit, TPU) on Googlen kehittämä apusuoritin, joka on suunnattu koneoppimiseen. Google ilmoitti suorittimesta vuonna 2016. TPU on ASIC-piiri, joka on sovitettu TensorFlow-neuroverkkoohjelmiston suorittamiseen. Toisen sukupolven TPU-piiristä kerrottiin vuonna 2017. Kolmannen sukupolven TPU-piiristä kerrottiin toukokuussa 2018.
Suorittimessa on karsittu laskennallista tarkkuutta, jonka johdosta operaatiot tarvitsevat vähemmän transistoreja. Googlen mukaan TPU-piiri mahdollistaa kertaluokkaa paremman suorituskyvyn per watti kuin standardit ratkaisut. Sovelluskohteeseen erikoistuneella piirillä on Googlen mukaan mahdollista saada suorituskyky, joka vastaa kolmen sukupolven hyppäystä yleiskäyttöisissä suorittimissa.
Ensimmäisen sukupolven TPU-suoritin ei käytä liukulukuoperaatioita lainkaan vaan tekee sen 8-bittisillä kokonaisluvuilla.